Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 793/13/8811	Trebišov, 29.1.2014
EEČ : 2-69-51-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec XXXXX trvale bytom Čierna nad Tisou, Trakanská 5/17, XXXXX trvale bytom Čierna nad Tisou, Trakanská 5/17 a XXXXX, trvale bytom Čierna nad Tisou, Trakanská 5/17 si neplní svoju vyživovaciu povinnosť, ktorá mu vyplýva z ustanovenia § 62 Zákona č. 36/2005 Z. z. o rodine a o zmene a doplnení niektorých zákonov a zároveň mu bola uložená rozsudkom Okresného súdu v Trebišove pod č. 2C/183/2008 zo dňa 17.03.2009, ktorý nadobudol právoplatnosť 29.04.2009 a to v mieste bydliska ako aj inde, prispievať na výživu svojich detí XXXXX, XXXXX sumou 24,50 € mesačne na každé dieťa a to vždy do 20. dňa toho ktorého mesiaca vopred k rukám matky XXXXX, čo si neplní od mesiaca december 2012 až doposiaľ, čím  takto na výživnom dlhuje sumu vo výške 955,50 €,

lebo zanikla trestnosť činu

Odôvodnenie:
	Uznesením policajného orgánu OR PZ, Odboru kriminálnej polície v Trebišove  pod sp. zn. ČVS:ORP-595/OVK-TV-2013 zo dňa 09.12.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od mesiaca december 2012 doposiaľ (t. j. vrátane mesiaca december 2013) vo výške 955,50 € uhradil k rukám matky detí XXXXX peňažnými poštovými poukazmi. 
  
	Uvedenú skutočnosť potvrdila vo svojej výpovedi dňa 14.01.2014 aj matka detí, v ktorej uviedla, že dlh na bežnom výživnom za žalované obdobie, vrátane mesiaca december 2013, považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka